Etxauriko harria

Etxauriko harria Etxauri herrian (Nafarroa Garaia) dagoen harri landugabe bat da, harri-jasotze probak egiteko erabilia. 136,5 kilo pisatzen du. Irregularra izaki, zaila da jasotzeko.

 Historia 
Herrian ardo-botilekin harria altxatzeko apustuak egiten ziren aspaldi. 2000. urtean herriko Alberto Lakosta aizkolaria hil zen eta bere omenez 2006an tradizioa berpiztu eta Alberto Lakosta Memoriala antolatu zen. Urtero harri-jasotzaile ospetsuak lehiatzen dira harriari altxaldi gehien nork emango. 2009. urtean harri-jasotzaile bati harria erori zitzaion eta horren ondorioz, hautsi egin zen. Hala ere, konpondu ahal izan zuten.

Errekorra Aimar Irigoienek zeukan 17 jasoaldirekin; baina, 2022an 18 altxaldi egin zituen eta errekor berria ezarri zuen Irigoienek berak.

2023an, gizonezkoen lehiaketarekin batera, antolatzaileek emakumezkoen txapelketari eman zioten hasiera . Emakumezkoen txapelketa jokatzeko darabilten harria Lurgorriako Harria izenekoa da, 68 kilo inguruko pisua duena. Gizonezkoenean bezala, emakumezkoek ere bost minutuko denbora-tartea dute harriari ahalik eta jasoaldi gehien emateko. 

 Gizonezkoen txapelketa: Etxauriko Harria 
 Urtea  Txapelduna  Jasoaldiak 2006  Patxi Larretxea 10 2007  "Ostolaza II" 13 2008  Josetxo Urrutia 6 2009  Aimar Irigoien 13 2010  Aimar Irigoien 14 2011  "Izeta II" 15 2012  "Izeta II" 15 2013 Aimar Irigoien 17 2014  Iban Ugartemendia 9 2015  Jokin Eizmendi 15 2016 Jokin Eizmendi 12 2017 Aimar Irigoien 17 2018 Sergio Mielgo 12 2019 Aimar Irigoien 17 2020-2021¹  ez zen jokatu  2022 Aimar Irigoien 18 (errekorra)2023 Jon Unanue "Goenatxo III.a" 11 2024 Sergio Mielgo 102025Jokin Eizmendi 14
 ¹ 2020an eta 2021ean ez zen jokatu COVID-19 pandemiaren erruz.

 Garaipenak 
 Harri-jasotzailea  Garaipenak  Urteak Aimar Irigoien 6  2009, 2010, 2013, 2017, 2019, 2022 Joxerramon Iruretagoiena "Izeta II.a" 2  2011, 2012 Jokin Eizmendi 3  2015, 2016, 2025 Sergio Mielgo 2  2018, 2024 Patxi Larretxea 1  2006 Joseba Ostolaza "Ostolaza II.a" 1  2007 Josetxo Urrutia 1  2008 Iban Ugartemendia 1  2014Jon Unanue "Goenatxo III.a" 1  2023

 Emakumezkoen txapelketa: Lurgorriako Harria 
Gizonezkoen Etxauriko harriaren txapelketarekin batera, emakumezko harri-jasotzaileentzat Lurgorriako Harria txapelketa jokatzen da 2023. urtetik aurrera. 
+Urtea Eguna Txapelduna Bigarren sailkatua Hirugarren sailkatuaTxapeldunaren jasoaldi-kopurua 2023Ekainaren 11Udane OstolazaAne ZinkunegiOlaia Esnaola13 jasoaldi 2024Ekainaren 16aKarmele Gisasola "Zelai III.a"Sara Jimenez de AberasturiEstefania Etxebeste24 jasoaldi2025Ekainaren 15aOlaia Esnaola Sara Jimenez de Aberasturi Eider Garcia "Durana"28 jasoaldi (errekorra) 

 Erreferentziak 

 Kanpo estekak 

Kategoria:Harri-jasotzeko harriak
Kategoria:Etxauri